CELEX: 52005PC0376
Language: el
Date: 2005-08-18
Title: Πρόταση απόφασης του Συμβουλίου η οποία παρέχει τη δυνατότητα στη Λεττονία να παρατείνει την εφαρμογή μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών

Σημαντική ανακοίνωση νομικού περιεχομένου

|

52005PC0376

Πρόταση απόφασης του Συμβουλίου η οποία παρέχει τη δυνατότητα στη Λεττονία να παρατείνει την εφαρμογή μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών  /* COM/2005/0376 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.8.2005COM(2005) 376 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥη οποία παρέχει τη δυνατότητα στη Λεττονία να παρατείνει την εφαρμογή μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |Λόγοι υποβολής και στόχοι της πρότασης Βάσει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση, το Συμβούλιο, αποφασίζοντας ομόφωνα κατόπιν προτάσεως της Επιτροπής, δύναται να επιτρέπει σε οποιοδήποτε κράτος μέλος την εφαρμογή ειδικών μέτρων παρέκκλισης από την εν λόγω οδηγία με σκοπό την απλούστευση της διαδικασίας επιβολής του φόρου ή την αποτροπή ορισμένων περιπτώσεων φοροδιαφυγής ή φοροαποφυγής. Με επιστολή που καταχωρήθηκε στη Γενική Γραμματεία της Επιτροπής στις 16 Μαρτίου 2005, η Λεττονία ζήτησε άδεια παράτασης της εφαρμογής μέτρου παρέκκλισης στις πράξεις που αφορούν τον τομέα της ξυλείας, το οποίο είχε προηγουμένως χορηγηθεί για περιορισμένο χρονικό διάστημα βάσει της Πράξης Προσχώρησης. Σύμφωνα με το άρθρο 27, παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη, με επιστολή της 10ης Μαΐου 2005, σχετικά με το αίτημα που υπέβαλε η Λεττονία. Με επιστολή της 31ης Μαΐου 2005, η Επιτροπή γνωστοποίησε στη Λεττονία ότι διέθετε όλες τις απαραίτητες πληροφορίες για την εκτίμηση του αιτήματος. |Γενικό πλαίσιο Η αγορά ξυλείας στη Λεττονία κυριαρχείται από μικρές τοπικές επιχειρήσεις και μεμονωμένους προμηθευτές, που συνίστανται συχνά σε επιχειρήσεις με προσωρινό χαρακτήρα, οι οποίες είναι δύσκολο να ελεγχθούν από τη φορολογική διοίκηση και αποτελούν ένα μέσο φοροδιαφυγής. Η συνηθέστερη μορφή φοροδιαφυγής συνίσταται στην τιμολόγηση προμηθειών και στη συνέχεια στην εξαφάνιση της επιχείρησης χωρίς να καταβάλει προηγουμένως τον φόρο, ενώ ο πελάτης διαθέτει έγκυρο τιμολόγιο που του επιτρέπει να ζητήσει έκπτωση φόρου. Για την αποφυγή περιπτώσεων φοροδιαφυγής, μια ειδική διάταξη συμπεριλήφθηκε στη νομοθεσία της Λεττονίας για τον ΦΠΑ. Η διάταξη αυτή, η οποία παρεκκλίνει από το άρθρο 21 της οδηγίας 77/388EΟΚ, ορίζει ότι, σε περίπτωση πράξεων σχετικών με τον τομέα της ξυλείας, ο παραλήπτης αγαθών ή υπηρεσιών είναι, σε ορισμένες περιπτώσεις, υπόχρεος του ΦΠΑ. Το σύστημα αυτό εφαρμόζεται στην παράδοση αγαθών και στην παροχή υπηρεσιών εντός του εδάφους της Λεττονίας και δεν επηρεάζει τις διασυνοριακές συναλλαγές. Η Επιτροπή κατανοεί ότι η ρύθμιση αυτή παρέχει πράγματι στη Λεττονία τη δυνατότητα να μειώσει τον κίνδυνο φοροδιαφυγής όσον αφορά τον ΦΠΑ και να απλοποιήσει τη διαδικασία επιβολής του φόρου στην αγορά ξυλείας. Επομένως, η Επιτροπή κρίνει σκόπιμο να δοθεί η δυνατότητα στη Λεττονία να συνεχίσει να εφαρμόζει το εν λόγω ειδικό μέτρο. |Υφιστάμενες διατάξεις στον τομέα τον οποίο αφορά η πρόταση Παρέκκλιση που είχε προηγουμένως χορηγηθεί με την Πράξη Προσχώρησης, Κεφάλαιο 7, σημείο 1 στοιχείο β) του παραρτήματος VIII. |Συνοχή με τις λοιπές πολιτικές και στόχους της Ένωσης Δεν ισχύει. |Διαβουλεύσεις με τα ενδιαφερόμενα μερη και εκτιμηση των επιπτώσεων |Διαβουλεύσεις με τα ενδιαφερόμενα μέρη |Δεν εφαρμόζεται |Συγκέντρωση και χρησιμοποίηση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση των επιπτώσεων Η πρόταση απόφασης αποσκοπεί στην καταπολέμηση της πιθανής φοροδιαφυγής, όσον αφορά τον ΦΠΑ, στην αγορά ξυλείας της Λεττονίας και, επομένως, έχει δυνητικά θετικό οικονομικό αντίκτυπο. Εν πάση περιπτώσει, ο αντίκτυπος της απόφασης θα είναι περιορισμένος λόγω του περιορισμένου πεδίου εφαρμογής της παρέκκλισης. |Νομικά στοιχεία της πρότασης |Σύνοψη της προτεινόμενης δράσης Παροχή δυνατότητας στη Λεττονία να παρατείνει την εφαρμογή μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου όσον αφορά τη χρήση μηχανισμού αντίστροφης επιβάρυνσης για τις πράξεις στον τομέα της ξυλείας. |Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση. |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον (-ους) ακόλουθο(-ους) λόγο(-ους). |Η παρούσα απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί, επομένως, υποχρέωση. |Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των νομικών πράξεων |Προτεινόμενες νομικές πράξεις: άλλες |Η χρησιμοποίηση άλλων μέσων δεν θα ήταν σκόπιμη για τον(τους) ακόλουθο(-ους) λόγο(-ους). Σύμφωνα με το άρθρο 27 της έκτης οδηγίας του Συμβουλίου περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (77/388/EΟΚ), μόνο απόφαση του Συμβουλίου είναι δυνατή. |Δημοσιονομικές επιπτώσεις |Η πρόταση αυτή δεν έχει καμία δημοσιονομική επίπτωση για τον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/ αναθεώρησης/ λήξης ισχύος |Η πρόταση περιλαμβάνει ρήτρα λήξης ισχύος. |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥη οποία παρέχει τη δυνατότητα στη Λεττονία να παρατείνει την εφαρμογή μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(Το κείμενο στην λεττονική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση[1], και ιδίως το άρθρο 27,την πρόταση της Επιτροπής[2],Εκτιμώντας τα ακόλουθα:(1) Σύμφωνα με το άρθρο 27 παράγραφος 1 της έκτης οδηγίας 77/388/ΕΟΚ, το Συμβούλιο, αποφασίζοντας ομόφωνα ύστερα από πρόταση της Επιτροπής, μπορεί να παρέχει τη δυνατότητα σε οποιοδήποτε κράτος μέλος να λαμβάνει ειδικά μέτρα, κατά παρέκκλιση από την εν λόγω οδηγία, με στόχο την απλοποίηση της διαδικασίας επιβολής του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.(2) Με επιστολή που καταχωρήθηκε στη Γενική Γραμματεία της Επιτροπής στις 16 Μαρτίου 2005, η Λεττονία ζήτησε άδεια παράτασης της εφαρμογής μέτρου παρέκκλισης στις πράξεις που αφορούν τον τομέα της ξυλείας(3) Σύμφωνα με το άρθρο 27, παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη, με επιστολή της 10ης Μαΐου 2005, σχετικά με το αίτημα που υπέβαλε η Λεττονία. Με επιστολή της 31ης Μαΐου 2005, η Επιτροπή γνωστοποίησε στη Λεττονία ότι διέθετε όλες τις απαραίτητες πληροφορίες για την εκτίμηση του αιτήματος.(4) Η αγορά ξυλείας στη Λετονία κυριαρχείται από μικρές τοπικές επιχειρήσεις και μεμονωμένους προμηθευτές. Ως αποτέλεσμα του χαρακτήρα της αγοράς και των σχετικών επιχειρήσεων, προκλήθηκε φοροδιαφυγή η οποία ήταν δύσκολο να ελεγχθεί από τις φορολογικές αρχές. Για την καταπολέμηση αυτής της κατάχρησης, στη νομοθεσία της Λετονίας για τον ΦΠΑ συμπεριλήφθηκε μια ειδική διάταξη η οποία ορίζει ότι υπόχρεος του φόρου είναι, σε ορισμένες περιπτώσεις, ο υποκείμενος στον φόρο για τον οποίο πραγματοποιείται η φορολογητέα παράδοση αγαθών ή παροχή υπηρεσιών.(5) Το άρθρο 21 παράγραφος 1 της οδηγίας 77/388/EΟΚ, όπως τροποποιήθηκε από το άρθρο 28ζ της εν λόγω οδηγίας, ορίζει ότι στο εσωτερικό καθεστώς ο φόρος προστιθέμενης αξίας (ΦΠΑ) οφείλεται κατά κανόνα από τον υποκείμενο στο φόρο που πραγματοποιεί φορολογητέα παράδοση αγαθών ή παροχή υπηρεσιών. Ωστόσο, η Πράξη Προσχώρησης του 2003[3] και, ειδικότερα, το κεφάλαιο 7, σημείο 1 στοιχείο β) του παραρτήματος VIII, παρέχουν στη Λεττονία τη δυνατότητα να εξακολουθήσει, για περιορισμένο χρονικό διάστημα, να εφαρμόζει το δικό της σύστημα επιβολής του ΦΠΑ στις πράξεις που αφορούν την ξυλεία.(6) Η Επιτροπή κατανοεί ότι η ρύθμιση αυτή παρέχει πράγματι τη δυνατότητα στη Λεττονία να μειώσει τον κίνδυνο φοροδιαφυγής, όσον αφορά τον ΦΠΑ, και να απλοποιήσει τη διαδικασία επιβολής του φόρου στην αγορά ξυλείας.(7) Η παρέκκλιση δεν έχει αρνητικές επιπτώσεις στους ίδιους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΚατά παρέκκλιση του άρθρου 21 παράγραφος 1 στοιχείο α) της οδηγίας 77/388/EΟΚ, όπως τροποποιήθηκε με το άρθρο 28ζ της εν λόγω οδηγίας, παρέχεται η δυνατότητα στη Λεττονία να συνεχίσει, έως τις 31 Δεκεμβρίου 2009, να ορίζει ως υπόχρεο του φόρου προστιθέμενης αξίας τον παραλήπτη αγαθών ή υπηρεσιών, στην περίπτωση πράξεων που αφορούν την ξυλεία.Η παρούσα απόφαση απευθύνεται στη Δημοκρατία της Λεττονίας.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1. Οδηγία όπως τροποποιήθηκε τελευταία με την οδηγία 2004/66/ΕΚ (ΕΕ L 168 της 1.5.2004, σ. 35).[2] ΕΕ C , , σ. .[3] ΕΕ L 236 της 23.9.2003, σ. 33.